
Poročevalcem podatkov o plačah, drugih
izplačilih in številu zaposlenih v javnem
sektorju
 

Številka: 	010-1709/2025-3130-9 
Datum: 	23. 2. 2026

Zadeva: 	Upoštevanje tehničnih sprememb v zvezi z uvedbo izraza Z559 in uvedbo kontrole 1008 pri poročanju v sistem ISPAP 

Ministrstvo za javno upravo obvešča vse uporabnike sistema ISPAP, da se na podlagi 58. člena Zakona o spremembah in dopolnitvah zakona o urejanju trga dela (Uradni list RS, št. 70/25; v nadaljevanju: ZUTD-I), s katerim je bil Zakon o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I; v nadaljevanju: ZDR-1) dopolnjen z novim 67.b členom, ter ob upoštevanju Uredbe o enotni metodologiji in obrazcih za obračun in izplačilo plač v javnem sektorju (Uradni list RS, št. 109/24 in 6/26; v nadaljevanju: Uredba) in Pravilnika o metodologiji za posredovanje in analizo podatkov o plačah, drugih izplačilih in številu zaposlenih v javnem sektorju (Uradni list RS, št. 6/25 in 9/26; v nadaljevanju: Pravilnik), je v strukturo XML datoteke za poročanje podatkov v sistem ISPAP uveden element <Z559>, določen na podlagi izraza Z559 - osnovna plača za krajši delovni čas delavca pred upokojitvijo (80-90-100).

Tretji odstavek 67.b člena ZDR-1 določa, da ima delavec, ki dela krajši delovni čas v skladu s tem členom, pravice in obveznosti iz delovnega razmerja kot delavec, ki dela krajši delovni čas po 67. členu ZDR-1. Ne glede na navedeno morata delavec in delodajalec v spremembi pogodbe o zaposlitvi iz prvega odstavka tega člena določiti znesek osnovne plače, ki znaša 90 odstotkov osnovne plače za polni delovni čas.

Element <Z559> je umeščen v sklop podatkov o delovnem mestu, neposredno za izrazom Z108 – osnovna plača za obračun, ki je v tehnični dokumentaciji AJPES označen z zapisom <PlacaObr5>.

Uporabniki sistema ISPAP so dolžni zagotoviti, da so XML datoteke pripravljene v predpisani strukturi ter da so vsi posredovani podatki vsebinsko in tehnično usklajeni z tehnično dokumentacijo AJPES. Poročanje podatkov se mora izvajati v skladu z navedeno dokumentacijo in z navodili, ki jih AJPES objavlja na svoji spletni strani (www.ajpes.si).

Kontrola 1008 je uvedena kot tehnični mehanizem v sistemu ISPAP z namenom preverjanja pravilnosti vnosa podatkov pri elementu <Z559> v XML datoteki, oziroma skladnosti z višino plače, kot jo določa 67.b člen ZDR-1. Namen uvedbe kontrole je preprečevanje napak pri poročanju plač ter zagotavljanje enotnosti in pravilnosti poročanja podatkov v sistemu ISPAP.

V okviru navedene kontrole sistem izvede avtomatizirano validacijo podatka <Z559> ter preveri, ali znesek, poročan v izrazu Z559, natančno ustreza 90 odstotkom ustrezne referenčne osnovne plače. Referenčna osnova se določi glede na obdobje, za katero se izvaja obračun plače, v skladu s pravili kontrole 1008 ter metodološkimi izhodišči za določitev osnovne plače za polni delovni čas.

Če validacija zazna odstopanje od predpisanega razmerja, sistem generira napako skladno s pravili kontrole 1008 ter XML datoteko zavrne oziroma poročanje označi kot neusklajeno.

V kolikor se podatek <Z559> osnovna plača za krajši delovni čas delavca pred upokojitvijo (80-90-100) poroča, mora njegova vrednost znašati 90 %:
· vrednosti podatka Z108 - osnovna plača za obračun (<PlacaObr5>), kadar je leto in mesec obračuna (Z010), za katerega se obračuna plača, enak ali večji od 01.01.2026 in enak ali manjši od 31.01.2028[footnoteRef:1], [1:  Vrednost podatka Z108 - osnovna plača za obračun (<PlacaObr5>) in vrednost podatka Z070 - osnovna plača javnega uslužbenca oziroma funkcionarja (<OsnPlaca>) bosta enaka pri plači za januar 2028.] 

· vrednosti podatka Z070 - osnovna plača javnega uslužbenca oziroma funkcionarja (<OsnPlaca>), kadar je leto in mesec obračuna (Z010), za katerega se obračuna plača, enak ali večji od 01.02.2028.
To ne velja, če se podatek Z370 šifra delovnega mesta (<SifraDM>) začne z “JD” ali "T". 

Kontrola 1008 zagotavlja preverjanje skladnosti med vrednostjo izraza Z559 -  in referenčno osnovno plačo, pri čemer se kot izhodišče upoštevata:
· vrednost izraza Z108 – osnovna plača za obračun (v tehnični dokumentaciji AJPES označena z zapisom <PlacaObr5>) ter
· vrednost izraza Z070 – osnovna plača javnega uslužbenca oziroma funkcionarja – FJU (v tehnični dokumentaciji AJPES označena z zapisom <OsnPlaca>).

Preverjanje se izvaja glede na obdobje obračuna, opredeljeno z izrazom Z010 - leto in mesec obračuna (v tehnični dokumentaciji AJPES označeno z zapisoma <MesObr> in <LetoObr> v sklopu »Zavezanec«), in sicer po naslednjih pravilih:
· za obdobje od januarja 2026 do vključno januarja 2028 mora vrednost izraza Z559 - osnovna plača za krajši delovni čas delavca pred upokojitvijo (80-90-100) znašati 90 % vrednosti izraza Z108 - osnovna plača za obračun[footnoteRef:2]; [2:  <Z559> = <PlacaObr5> x 0.90] 

· za obdobje od februarja 2028 dalje mora vrednost izraza Z559 - osnovna plača za krajši delovni čas delavca pred upokojitvijo (80-90-100) znašati 90 % vrednosti izraza Z070 - osnovna plača javnega uslužbenca oziroma funkcionarja - FJU[footnoteRef:3]. [3:  <Z559> = <OsnPlaca> x 0.90] 


Kontrola se ne izvede, kadar se vrednost izraza Z370 - šifra delovnega mesta (v tehnični dokumentaciji AJPES označena z zapisom <SifraDM>) začne z »JD« ali »T«. V teh primerih, ki se nanašajo na javna dela ali delo v tujini, sistem preverjanja razmerja 90 odstotkov ne aktivira.

Če pogoji niso izpolnjeni (izkazani znesek v izrazu Z559 ni v skladu z razmerjem 90 % referenčne osnovne plače ali če se šifra delovnega mesta Z370 začne z »JD« ali »T«), sistem ISPAP XML datoteko ustrezno označi kot napako (opozorilno oziroma zavezujočo).

Pojasnilo glede zaokroževanja: 
Pri izračunu vrednosti 90 % izraza Z108 - osnovna plača za obračun (<PlacaObr5>) oziroma 90 % podatka Z070 - osnovna plača javnega uslužbenca oziroma funkcionarja - FJU (<OsnPlaca>) je dopustno odstopanje zaradi zaokroževanja največ ±1,00 EUR, pri čemer se skladnost ugotavlja na podlagi absolutne razlike med izračunano in poročano vrednostjo.
Primer pravilnega poročanja podatkov v sistemu ISPAP za januar 2026: Izraz Z559 - osnovna plača za krajši delovni čas delavca pred upokojitvijo (80-90-100) v povezavi z izrazom Z108 - osnovna plača za obračun in ob upoštevanju minimalne plače za leto 2026
Javni uslužbenec ima sklenjeno pogodbo o zaposlitvi za delovno mesto K093002 - ADMINISTRATOR III (delovno mesto je brez nazivov; šifra naziva = 0) in od 1. januarja 2026 opravlja delo s krajšim delovnim časom v skladu s 67.b členom ZDR-1. Javni uslužbenec je uvrščen v 2. plačni razred. Vrednost plačnega razreda, v katerega je bil uvrščen s 1. januarjem 2025, znaša 1.291,52 EUR. Zaradi uskladitve z višino minimalne plače za leto 2026 se javni uslužbenec s 1. januarjem 2026 uvrsti v 7. plačni razred. Vrednost plačnega razreda, v katerega je uvrščen s 1. januarjem 2026, znaša 1.477,72 EUR. Ker je znesek osnovne plače nižji od minimalne plače, določene za januar 2026, se od 1. januarja 2026 kot osnova za obračun upošteva minimalna plača za leto 2026 oziroma podatek, ki se poroča pri izrazu:

· [bookmark: _Hlk222316626]Z108[footnoteRef:4] - osnovna plača za obračun za januar 2026 znaša 1.481,88 EUR; [4:  Glede pravilnosti podatka Z108 – osnovna plača za obračun (<PlacaObr5>) in s tem tudi pravilnosti podatka Z559 (<Z559>), je treba upoštevati, da izraz Z108 pomeni osnovno plačo javnega uslužbenca oziroma funkcionarja, ki od 1. 1. 2025 do vključno 31. 12. 2027 in predstavlja seštevek vrednosti plačnega razreda, v katerega je bil oziroma bi bil javni uslužbenec ali funkcionar na podlagi drugega in tretjega odstavka 96. člena ZSTSPJS uvrščen na dan 31. 12. 2024, oziroma vrednosti minimalne plače (Z700), dela razlike, ki jo postopno prejema, ter morebitne vrednosti uskladitve v skladu s 104. členom ZSTSPJS.
Če tako določena osnovna plača ne dosega višine (veljavne) minimalne plače, se osnovna plača javnega uslužbenca oziroma funkcionarja določi v višini minimalne plače.
Navedeno izhaja tudi iz pojasnila Ministrstva za javno upravo »Uvrstitev v plačni razred in določitev osnovne plače javnim uslužbencem zaradi dviga minimalne plače za leto 2026« z dne 30. 1. 2026 (povezava: gov.si).] 

· Z559 - osnovna plača za krajši delovni čas delavca pred upokojitvijo (80-90-100) za januar 2026 znaša 1.333,69 EUR, kar predstavlja 90 % vrednosti podatka Z108 - osnovna plača za obračun (PlacaObr5).
· [bookmark: _Hlk222316700]Zaokroževanje: 90 % od 1.481,88 EUR = 1.333,692 EUR, kar ob zaokroževanju na dve decimalni mesti znaša ≈ 1.333,69 EUR.

Pri poročanju plač za januar 2026:
· podatek Z010 - mesec in leto obračuna (sklop »Zavezanec«):
· <MesObr>01</MesObr>
· <LetoObr>2026</LetoObr>

…..

<Obracunski ZapStev="1">
        <DSZapos>1111111</DSZapos>
…..

        <DelMesto ZapStev="1">
          <Maticna>1234567000</Maticna>
          <SifraDM>K093002</SifraDM>
          <SifraNaziv>0</SifraNaziv>
          <PlacRaz>7</PlacRaz>
          <OsnPlaca>1497.22</OsnPlaca>Z070
          <PlacaKraj>0.00</PlacaKraj>
          <PlacaObr5>1481.88</PlacaObr5>
          <Z559>1333.69</Z559>

Prosimo, da pri pripravi in poročanju podatkov v sistem ISPAP dosledno upoštevate navedeno pravilo. Do predvidoma 30. 4. 2026 bo kontrola 1008 delovala kot opozorilna, po tem datumu pa kot zavezujoča, kar pomeni, da bodo neusklajene vrednosti, ki niso v skladu s tem pravilom, neposredno preprečile uspešno oddajo podatkov.


Lep pozdrav,                                                                                           Peter Pogačar
                                                                                                              generalni direktor

